**MUNICIPIUL BUCURESTI**

**CONSILIUL LOCAL AL SECTORULUI 1**

***HOTĂRÂRE***

***privind aprobarea implementării programului „Şcoala de vară” la nivelul tuturor unităţilor de învăţământ gimnazial şi liceal de pe raza sectorului 1 al Municipiului Bucureşti***

Văzând Expunerea de motive a grupului de consilieri PSD privind aprobarea implementării programului „Şcoala de vară” la nivelul tuturor unităţilor de învăţământ gimnazial şi liceal de pe raza sectorului 1 al Municipiului Bucureşti;

Având în vedere raportul Comisiei de cultură, învățământ, sport, mass-media și culte şi raportul Comisiei pentru administrație publică locală, juridică, apărarea ordinii publice, respectarea drepturilor și libertăților cetățenilor și patrimoniu;

Ţinând cont că programul „ Şcoala de vară” a fost înaintat către Administraţia Unităţilor de Învăţământ Preuniversitar şi Unităţilor Sanitare Publice Sector 1, în data de 27.01.2017, în vederea elaborării Raportului de specialitate şi până la data de 27.02.2017 nu s-a primit documentul solicitat;

Având în vedere dispoziţiile :

1. Legii nr. 1/2011 a educaţiei naţionale, cu modificările şi completările ulterioare;
2. Legii nr. 272/2004 privind protecţia şi promovarea drepturilor copilului;
3. Ordinului nr. 383/2005 pentru aprobarea standardelor generale de calitate privind serviciile sociale;
4. OMENCS nr. 5079/2016 privind aprobarea Regulamentului -cadru de organizare şi funcţionare a unităţilor de învăţământ preuniversitar

În conformitate cu prevederile Regulamentului de organizare si functionare al Consiliului Local al Sectorului 1,

Ţinând seama de amendamentul formulat de domnul consilier Oliver-Leon Păiuși şi votat în cadrul şedinţei extraordinare din data de 10.03.2017;

În temeiul dispozitiilor art. 45 alin. (2), art 81 alin. (2) lit. j), precum si art. 115 alin.(1) lit.b) din Legea administratiei publice locale nr. 215/2001, republicată, cu modificarile si completarile ulterioare,

**CONSILIUL LOCAL AL SECTORULUI 1**

**HOTĂRĂȘTE:**

**Art.1**. Se aprobă implementarea Programului „Şcoala de vară” la nivelul tuturor unităţilor de învăţământ gimnazial şi liceal de pe raza sectorului 1 al Municipiului Bucureşti, conform Anexei nr.1, respectiv, Anexei nr. 2, care fac parte integrantă din prezenta hotărâre.

**Art.2.** **(1)** Primarul sectorului 1 şi Administraţia Unităţilor de Învăţământ Preuniversitar şi Unităţilor Sanitare Publice Sector 1 vor aduce la îndeplinire prevederile prezentei hotărâri.

**(2)** Comunicarea prezentei hotărâri se face prin Administraţia Unităţilor de Învăţământ Preuniversitar şi al Unităţilor Sanitare Publice- Sectorul 1.

**(3)** Serviciul Secretariat General, Audiențe va asigura comunicarea prezentei hotărâri instituţiilor menţionate la alin.(1), precum şi Instituţiei Prefectului Municipiului Bucureşti.

Această hotărâre a fost adoptată în ședința extraordinară a Consiliului Local al Sectorului 1 din data de 10.03.2017.

**PREȘEDINTE DE SEDINȚĂ**, **CONTRASEMNEAZĂ,**

**Alexandru-Ștefan Deaconu SECRETAR**

**Mirona-Giorgiana Mureșan**

**Nr.: 57**

**Data: 10.03.2017**